Uciderea deputatului britanic David Amess, calificată drept act terorist.
Poliţia britanică a calificat drept act terorist uciderea deputatului conservator David Amess. Politicianul a murit după ce a fost înjunghiat de mai multe ori, vineri, într-o biserică.
Poliţia britanică susţine că uciderea deputatului conservator David Amess are o potenţială motivaţie teroristă."Primele elemente ale anchetei au relevat o potenţială matrice legată de extremismul islamic", a anunţat poliţia într-un comunicat.Sir David Amess, parlamentarul conservator britanic a fost înjunghiat de un individ, vineri, în regiunea Essex şi a murit la spital în urma rănilor suferite, conform BBC News."Un bărbat a fost arestat în urma unui incident produs în Leigh-on-Sea"", a transmis Poliţia din Essex."Sir David a fost un om mare, un mare prieten, un parlamentar extraordinar, ucis în timp ce îşi exercita îndatoririle democratice", a reacţionat Sajid Javid, ministrul britanic al Sănătăţii."Cel mai grav aspect al violenţei este lipsa de umanitate. Fură bucuria lumii şi îi poate lua dintre noi pe cei pe care îi iubim cel mai mult", a afirmat, la rândul său, Rishi Sunak, ministrul britanic de Finanţe.